**USMERNENIE K REALIZÁCII**

**KRAJSKÝCH KÔL  
SÚŤAŽE Poznaj slovenskú reč**

**školský rok 2022/2023**

Národný inštitút vzdelávania a mládeže (ďalej NIVaM), gestor súťaže ***Poznaj slovenskú reč***, vydáva nasledujúce usmernenie k príprave a realizácii krajských kôl v zmysle platného organizačného poriadku súťaže.

**Organizátor**

**Regionálne úrady školskej správy** (ďalej RÚŠS) poveria **organizátorov** a **určia** **dátum** konania krajského kola súťaže v príslušnom kraji.

**Termín** konania **krajského kola:**

**od 17. 04. 2023 do 21. apríla 2023**

**Súťažné úlohy**

Súťažné úlohy **pre jednotlivé kategórie krajských kôl zabezpečí gestor súťaže**, NIVaM. **Organizátor** poverený RÚŠS **pošle údaje potrebné k distribúcii dokumentov** (termín konania krajského kola súťaže Poznaj slovenskú reč, mailovú adresu organizátora, resp. koordinátora, povereného organizačným zabezpečením krajského kola jednotlivých kategórií) **predsedníčke** Celoštátnej odbornej komisie súťaže Poznaj slovenskú reč, PaedDr. Anite Halászovej, ([Anita.Halaszova@statpedu.sk](mailto:Anita.Halaszova@statpedu.sk)) a v kópii Mgr. Andrei Döményovej (Andrea.Domenyova@statpedu.sk).

**Organizačná forma súťaže**

V školskom roku 2022/2023 sa krajské kolá súťaže realizujú **prezenčnou formou** **v zmysle platného organizačného poriadku súťaže** (č. 2017-12674/39423:2-10IO), bod 3. Čl. 6.

**Hodnotenie**

Realizuje sa **podľa platnej obsahovej náplne súťaže** pre jednotlivé kategórie na základe daných kritérií.

**Dokumenty**

Platné dokumenty súťaže sú dostupné na: <https://www.statpedu.sk/sk/sutaze/poznaj-slovensku-rec/>.

**Výsledková listina –** vypracuje predseda odbornej poroty v spolupráci s jej členmi hneď po ukončení súťaže za príslušnú kategóriu a odovzdá organizátorovi súťaže aj predsedovi krajskej odbornej komisie.

**Správa o priebehu a výsledkoch krajského kola** – vypracuje predseda krajskej odbornej komisie v spolupráci s organizátorom na základe vyhodnotení predsedov odborných porôt jednotlivých kategórií.

**Správu o priebehu a výsledkoch** krajského kola spolu s **výsledkovou listinou** a **aktualizovanými originálmi prihlášok** žiakov, ktorí sa umiestnili na 1. až 3. mieste v jednotlivých kategóriách, pošle organizátor najneskôr do 5 pracovných dní po uskutočnení krajského kola na NIVaM (PaedDr. Anita Halászová, predsedníčka Celoštátnej odbornej komisie súťaže Poznaj slovenskú reč, pracovisko Pluhová 8, 831 03 Bratislava).

Regionálny úrad školskej správy v príslušnom kraji vypracuje na základe správ o priebehu a výsledkoch školských, okresných a krajských kôl hodnotiacu správu, ktorú pošle na NIVaM (PaedDr. Anita Halászová, predsedníčka Celoštátnej odbornej komisie súťaže Poznaj slovenskú reč, pracovisko Pluhová 8, 831 03 Bratislava) najneskôr do 15. mája 2023.

**Informácie**

PaedDr. Anita Halászová

predsedníčka Celoštátnej odbornej komisie súťaže Poznaj slovenskú reč

Národný inštitút vzdelávania a mládeže, pracovisko Pluhová 8, 831 03 Bratislava

[Anita.Halaszova@statpedu.sk](mailto:Anita.Halaszova@statpedu.sk)